gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 5707, del 20-02-2008 (2008/1613)

Adjudicació número 07/3. Concessió del servici d'explotació de publicitat en les instal·lacions de FGV en la província de València.
-----------------------------------------------------------------------------------------------------------------------------------

### Dades del document

Número de DOGV
:   5707

Data del DOGV
:   20-02-2008

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2008/1613


Data del document
:   04-02-2008

Organisme emissor
:   Ferrocarrils de la Generalitat Valenciana

Tipus de document
:   Resolució

Anàlisi jurídica

 Descriptors 

:   * publicitat
    * adjudicació de contracte administratiu
    * licitació
    * contracte de serveis

Adjudicació número 07/3. Concessió del servici d'explotació de publicitat en les instal·lacions de FGV en la província de València. [2008/1613]  
1. Entitat adjudicadora  
a) Organisme: Ferrocarrils de la Generalitat Valenciana. Partida de Xirivelleta s/n, 46276 València. Telèfon 68 976 76 18. Fax 96 397 67 10.  
b) Dependència que tramita l'expedient: Direcció de Contractació.  
c) Número de expedient: 07/3.  
2. Objecte del contracte  
a) Tipus de contracte: subministraments.  
b) Descripció de l'objecte: concessió del servici d'explotació de publicitat en les instal·lacions de FGV en la província de València.  
c) Lot: -  
d) Butlletí o diari oficial i data de publicació de l'anunci de licitació: DOCV núm. 5586, de 28 d'agost de 2007.  
3. Tramitació, procediment i forma d'adjudicació  
a) Tramitació: ordinària.  
b) Procediment: obert.  
c) Forma: concurs.  
4. Pressupost base de licitació  
Import total: 600.000,00 € (IVA exclòs).  
5. Adjudicació  
a) Data de la carta d'adjudicació: 18 de desembre de 2007.  
b) Contractista:  
UTE: Promedios Exclusivas en Publicidad, SL.  
Publicidad Alicantina, SA.  
c) Nacionalitat: espanyola.  
d) Import d'adjudicació: 840.000,00 € (IVA exclòs).  
València, 4 de febrer de 2008.- La directora gerent: María Luisa Gracia Giménez.
Diari Oficial de la Generalitat Valenciana


Sumari del DOGV 5891, del 12-11-2008 (2008/13928)

Ressenya de l'Acord de 31 d'octubre de 2007, de la Comissió Territorial d'Urbanisme d'Alacant, pel qual es declara definitivament aprovada la modificació puntual del Pla general relativa a apartaments turístics i de l'Acord de 28 d'abril de 2008 de correcció d'errades de l'acord anterior (PL-2007/0611).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5891

Data del DOGV
:   12-11-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/13094


Data del document
:   04-08-2008

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Anunci

Descriptors 

:   * Alfàs del Pi, l'
    * pla d'urbanisme

Ressenya de l'Acord de 31 d'octubre de 2007, de la Comissió Territorial d'Urbanisme d'Alacant, pel qual es declara definitivament aprovada la modificació puntual del Pla general relativa a apartaments turístics i de l'Acord de 28 d'abril de 2008 de correcció d'errades de l'acord anterior (PL-2007/0611). [2008/13932]  
D'acord amb l'article 59.4 B de la Llei 6/1994, de 15 de novembre, de la Generalitat Valenciana, reguladora de l'activitat urbanística (DOGV número 2349, de 24 de novembre de 1994), es publica la ressenya de l'Acord de la Comissió Territorial d'Urbanisme d'Alacant publicat juntament amb les normes urbanístiques aprovades en el Butlletí Oficial de la Província d'Alacant número 141, de 24 de juliol de 2008.  
Expedient. 113/07. L'Alfàs del Pi. Modificació puntual del Pla general relativa a apartaments turístics (PL-2007/0611)  
Alacant, 4 d'agost de 2008.- La directora general d'Ordenació del Territori, p. s. (article 7, Decret 131/07), la secretària autonòmica de Medi Ambient, Aigua, Urbanisme i Habitatge: M. Ángeles Ureña Guillem.
Diari Oficial de la Generalitat Valenciana


Sumari del DOGV 5697, del 06-02-2008 (2008/718)

Informació pública del document de concertació del Pla General d'Ordenació Urbana de Navajas.
---------------------------------------------------------------------------------------------

### Dades del document

Número de DOGV
:   5697

Data del DOGV
:   06-02-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/718


Data del document
:   08-01-2007

Organisme emissor
:   Ajuntament de Navajas

Tipus de document
:   Informació Pública

Descriptors 

:   * Navajas
    * administració local
    * pla d'urbanisme

Informació pública del document de concertació del Pla General d'Ordenació Urbana de Navajas. [2008/718]  
Per Acord de l'Ajuntament de Navajas, adoptat en sessió del Ple de data 27 de desembre de 2007, s'ha acordat aprovar el document de concertació del Pla General d'Ordenació Urbana de Navajas, que se sotmet a informació pública, pel termini de 45 dies, als efectes del que disposa l'article 83.1 de la Llei 16/2005, de 30 de desembre, Llei Urbanística Valenciana, i l'article 214 i següent del Reglament d'Ordenació i Gestió Territorial i Urbanística de la Comunitat Valenciana, aprovat per Decret 67/2006, de 19 de maig.  
Durant aquest termini, a comptar des de l'endemà de la publicació del present anunci en el Diari Oficial de la Comunitat Valenciana, es podrà consultar la documentació que el conforma en la Secretaria de l'Ajuntament de Navajas, en horari de 09.00 a 14.00 hores, de dilluns a divendres.  
Navajas, 8 de gener de 2007.- L'alcalde: José Vicente Torres Escrig.
Diari Oficial de la Generalitat Valenciana


Sumari del DOGV 5726, del 18-03-2008 (2008/3352)

RESOLUCIÓ de 6 de març de 2008, del conseller de Benestar Social i vicepresident tercer del Consell, per la qual es disposa el cessament de José Manuel Xirivella Martí en el lloc número 1881, cap d'àrea de l'IVAJ.
---------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5726

Data del DOGV
:   18-03-2008

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2008/3352


Data del document
:   06-03-2008

Organisme emissor
:   Conselleria de Benestar Social

Tipus de document
:   Resolució

RESOLUCIÓ de 6 de març de 2008, del conseller de Benestar Social i vicepresident tercer del Consell, per la qual es disposa el cessament de José Manuel Xirivella Martí en el lloc número 1881, cap d'àrea de l'IVAJ. [2008/3352]  
De conformitat amb el que preveuen els articles 20.4 del vigent text refós de la Llei de la Funció Pública Valenciana i 29.1 del Reglament de Selecció, Provisió de Llocs de Treball i Carrera Administrativa del Personal, comprés en l'àmbit d'aplicació de la mencionada Llei de la Funció Pública Valenciana, aprovat per Decret 33/1999, de 9 de març, del Govern Valencià (DOGV núm. 3.477, de 20 d'abril), en la mesura en què disposen que el personal designat per a ocupar llocs de treball pel procediment de lliure designació podrà ser cessat amb caràcter discrecional per l'autoritat o òrgan que el va nomenar, i en exercici de la competència que m'atribuïx l'article 28 de l'esmentat reglament, resolc:  
Disposar el cessament de José Manuel Xirivella Martí, funcionari de carrera, grup A, amb NRP 65617611S0, com a titular del lloc núm. 1.881, cap d'àrea de l'IVAJ, adscrit a l'Institut Valencià de la Joventut (IVAJ), dependent de la conselleria de Benestar Social, amb efectivitat de 10 de març de 2008, i agrair-li els servicis prestats.  
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i els articles 8, 14 i 46 de la Llei Reguladora de la Jurisdicció Contenciosa Administrativa, el present acte, que posa fi a la via administrativa, podrà ser recorregut potestativament en reposició o bé cabrà plantejar directament recurs contenciós administratiu en els terminis i davant els òrgans que s'indiquen tot seguit:  
a) El recurs de reposició haurà d'interposar-se davant el conseller de Benestar Social i vicepresident tercer del Consell en el termini d'un mes a comptar des de l'endemà de la seua notificació.  
b) El recurs contenciós administratiu haurà de plantejar-se davant el Jutjat Contenciós Administratiu de València en el termini de dos mesos a comptar des de l'endemà de la seua notificació.  
València, 6 de març de 2008.- El conseller de Benestar Social i vicepresident tercer del Consell: Juan Gabriel Cotino Ferrer.
Diari Oficial de la Generalitat Valenciana


Sumari del DOGV 5742, del 15-04-2008 (2008/4444)

Notificació a Charles Frederick Cable. Expedient número 257/04 SAN.
-------------------------------------------------------------------

### Dades del document

Número de DOGV
:   5742

Data del DOGV
:   15-04-2008

Secció del DOGV
:   V. ANUNCIS - C) ALTRES ASSUMPTES

Número del document
:   2008/4444


Data del document
:   27-03-2008

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Edicte

Notificació a Charles Frederick Cable. Expedient número 257/04 SAN. [2008/4444]  
De conformitat amb el que disposen els articles 59.5 i 61 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, es fa pública la notificació en extracte de l'acte dictat en l'expedient sancionador que s'indica, instruït per la conselleria de Medi Ambient, Aigua, Urbanisme i Habitatge a la persona o entitat denunciada que a continuació s'allista, ja que s'ha intentat la notificació en l'últim domicili conegut, però aquesta no s'ha pogut practicar.  
Expedient número: 257/04 SAN  
Interessat: Charles Frederick Cable.  
Últim domicili conegut: C/ Partida Daimes, 169. Elx. (Alacant).  
Assumpte: Acord revocació d'expedient sancionador dictat pel director territorial d'Alacant el 4 febrer de 2008.  
El corresponent expedient es troba en l'Àrea de la Inspecció del Territori de la conselleria de Medi Ambient, Aigua, Urbanisme i Habitatge, c/ Francesc Cubells, 7, 46952 València, on haurà de comparéixer per a conéixer el contingut íntegre de l'acte en el termini de deu dies hàbils, comptadors des de l'endemà de la publicació del present edicte en el Diari Oficial de la Comunitat Valenciana.  
S'informa la persona interessada del dret que l'assisteix d'aportar les al·legacions que estime convenients en la seua defensa, o, si és el cas, a interposar recurs, tot això dins del termini legalment establit. Transcorregut aquest sense haver fet ús d'aquest dret, es dictaran les resolucions oportunes.  
València, 27 de març de 2008.- La sotssecretaria: Cristina Serrano Mateo.
Diari Oficial de la Generalitat Valenciana


Sumari del DOGV 5846, del 10-09-2008 (2008/10680)

Informació pública de l'alternativa d'un programa d'actuació integrada per al desenvolupament urbanístic del Pla de Reforma Interior Corral del Pato.
-----------------------------------------------------------------------------------------------------------------------------------------------------

### Dades del document

Número de DOGV
:   5846

Data del DOGV
:   10-09-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/10402


Data del document
:   29-07-2008

Organisme emissor
:   Ajuntament de Gata de Gorgos

Tipus de document
:   Informació Pública

Descriptors 

:   * Gata de Gorgos
    * administració local
    * pla d'urbanisme

Informació pública de l'alternativa d'un programa d'actuació integrada per al desenvolupament urbanístic del Pla de Reforma Interior Corral del Pato. [2008/10170]  
El Ple de l'Ajuntament de Gata de Gorgos, en sessió celebrada el dia 30 de juny de 2008, va acordar admetre a tràmit l'alternativa tècnica de programa d'actuació integrada del PRI Corral del Pato, de Gata de Gorgos, formulada per la societat municipal Sol de Gata, SAU.  
La documentació aportada consta d'alternativa tècnica, comprensiva de la memòria de l'alternativa tècnica i de projecte d'urbanització, així com de proposició juridicoeconòmica.  
Amb esta alternativa es pretén, conforme a les previsions de la citada LUV i del Decret 67/2006, de 19 de maig, del Consell, pel qual s'aprova el Reglament d'Ordenació i Gestió Territorial i Urbanística (ROGTU), la programació, reparcel·lació i urbanització de l'esmentada unitat d'execució configurades pel vigent planejament municipal de Gata de Gorgos, per mitjà de la seua gestió directa, alhora que esta ha de ser executada davall el règim d'una actuació integrada, conforme s'assenyala en l'article 14 de la mencionada Llei i el 266 i 267 del seu reglament, sent els seu sistema de gestió la directa, per així disposar-ho el mateix pla de reforma interior i l'esmentat acord.   
En aplicació del que estableix l'article 128 de la LUV, en relació amb l'article 272 del ROGTU, se sotmet el mencionat programa amb tota la documentació annexa, a informació pública per un termini de 20 dies, per mitjà d'anunci publicat en el Diari Oficial de la Comunitat Valenciana i, simultàniament o amb posterioritat, en un periòdic d'àmplia difusió en el municipi.  
Durant el termini esmentat la referida documentació, així com l'expedient administratiu, podran ser consultats, sol·licitar còpia o exhibició d'estos i presentar al·legacions o suggeriments, en l'Ajuntament de Gata de Gorgos, situat en el carrer Duquessa d'Almodóvar, núm. 3, telèfon 929 015 608.  
Igualment es comunica que, a causa de la gestió directa de l'actuació, no pertoca la presentació d'alternatives tècniques ni proposicions juridicoeconòmiques.  
Tot això, es comunica només als efectes del seu coneixement per part dels que consten en el cadastre com a titulars de drets afectats per l'actuació proposada.  
Gata de Gorgos, 29 de juliol de 2008.- L'alcaldessa: Ana Mª Soler Oliver.
Diari Oficial de la Generalitat Valenciana


Sumari del DOGV 5868, del 13-10-2008 (2008/11682)

Adjudicació provisional número 755/2008. Servici d'avaluació de necessitats d'equipament complex del nou Hospital la Fe.
------------------------------------------------------------------------------------------------------------------------

### Dades del document

Número de DOGV
:   5868

Data del DOGV
:   13-10-2008

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2008/11318


Data del document
:   03-10-2008

Organisme emissor
:   Conselleria de Sanitat

Tipus de document
:   Resolució

Descriptors 

:   * licitació
    * contracte de serveis
    * adjudicació de contracte administratiu
    * assessorament i peritatge

Adjudicació provisional número 755/2008. Servici d'avaluació de necessitats d'equipament complex del nou Hospital la Fe. [2008/11533]  
1. Entitat adjudicadora  
a) Organisme: Generalitat Valenciana. Agència Valenciana de Salut.  
b) Dependència que tramita l'expedient: Direcció General de Recursos Econòmics. carrer Misser Mascó, 31, 46534 - València. Telèfon 925 689 946, fax 031 110 513.  
c) Número d'expedient: 755/2008.  
2. Objecte del contracte  
a) Tipus de contracte: contracte de servicis.   
b) Descripció de l'objecte: servici d'avaluació de necessitats d'equipament complex del nou Hospital la Fe.  
c) Lots: --  
3. Tramitació, procediment i forma d'adjudicació  
a) Tramitació: urgent.  
b) Procediment: negociat sense publicitat.  
c) Forma: diversos criteris d'adjudicació.  
4. Pressupost base de licitació  
Import total: cinquanta mil quatre-cents euros (50.400 €) IVA exclòs; seixanta mil euros (60.000 €) IVA inclòs.  
5. Adjudicació provisional  
a) Data: 26 de setembre de 2008.  
b) Contractista: Medical Engineering, SL.  
c) Nacionalitat: espanyola.  
d) Import d'adjudicació: cinquanta-un mil cent tres euros i quaranta-cinc cèntims (51.103,45 €) IVA exclòs; cinquanta-nou mil dos-cents vuitanta euros (59.280,00 €) IVA inclòs.  
València, 3 d'octubre de 2008.- El director general de Recursos Econòmics (Decret 25/2005, de 4 de febrer, DOGV núm. 4.941): Eloy Jiménez Cantos.
Diari Oficial de la Generalitat Valenciana


Sumari del DOGV 5747, del 22-04-2008 (2008/4628)

Anunci de pèrdua de la carta de pagament 0303M000131CO.
-------------------------------------------------------

### Dades del document

Número de DOGV
:   5747

Data del DOGV
:   22-04-2008

Secció del DOGV
:   V. ANUNCIS - C) ALTRES ASSUMPTES

Número del document
:   2008/4628


Data del document
:   01-04-2008

Organisme emissor
:   Conselleria d'Economia, Hisenda i Ocupació

Tipus de document
:   Anunci

Anunci de pèrdua de la carta de pagament 0303M000131CO. [2008/4628]  
S'ha perdut l'original de la carta de pagament corresponent al dipòsit en metàl·lic de 360,61 euros, núm. de garantia 4609X816890MD, en relació amb l'expedient de contractació prestació del servici de bar cafeteria del centre docent públic IES Nou Derramador d'Ibi (Alacant), a nom de José Vicente Silvestre Quilis, constituïda a favor de la conselleria d'Educació.  
En compliment del que disposa l'apartat tercer de l'Ordre de 14 de febrer de 1986 de la conselleria d'Economia i Hisenda, per la qual es regula el procediment de constitució i devolució de fiances, resolc:  
Fer pública la pèrdua de la carta de pagament original indicada i prevenir la persona en poder de la qual es trobe que la presente en la Tresoreria de la Direcció Territorial d'Economia i Hisenda a Alacant. La fiança es tornarà al seu titular si, una vegada transcorreguts dos mesos des de la publicació de la pèrdua en el DOCV, no s'hi produïx cap reclamació.  
Alacant, 1 d'abril de 2008.- El director territorial: Eleuterio Hernández García.
Diari Oficial de la Generalitat Valenciana


Sumari del DOGV 5899, del 24-11-2008 (2008/13891)

Rotlle d'apel·lació 582/08. Notificació de la sentència a José Baixauli González.
---------------------------------------------------------------------------------

### Dades del document

Número de DOGV
:   5899

Data del DOGV
:   24-11-2008

Secció del DOGV
:   IV. ADMINISTRACIÓ DE JUSTÍCIA

Número del document
:   2008/13768


Data del document
:   13-11-2008

Organisme emissor
:   Audiència Provincial de València. Secció 6ª

Tipus de document
:   Edicte

Descriptors 

:   * sistema judicial

Rotlle d'apel·lació 582/08. Notificació de la sentència a José Baixauli González. [2008/13379]  
La Secció Sisena de l'Audiència Provincial de València ha dictat, en el rotlle d'apel·lació número 582/08, la sentència que té l'encapçalament i la part dispositiva que són com segueix:  
Poder judicial  
Audiència Provincial de València Secció Sisena  
Rotlle d'apel·lació número 582/2008  
Sentència número 678  
President: Vicente Ortega Llorca.  
Magistrats: María Eugenia Ferragut Pérez i José Francisco Lara Romero.  
València, 3 de novembre de 2008  
La Secció Sisena de l'Audiència Provincial de València, integrada per les persones indicades al marge, ha vist este recurs d'apel·lació, interposat contra la sentència de data 18 d'abril de 2008, dictada en les actuacions de judici verbal número 466/2007, tramitats pel Jutjat de Primera Instància número 2 dels de Catarroja, sobre reclamació de quantitat.  
Han sigut parts en el recurs, com a apel·lant, la part demandada, Piedad Torres Heredia, José Raga Gomes i Enrique Barthelemy Ciscar, representats per Nuria Juan Muñoz, procuradora dels tribunals, i assistits per Mª Carmen Juan Muñoz, lletrada.  
I, com a apel·lada, José Cruz Sevilla, representat per Javier Roldán García, procurador dels tribunals, i defensat per Martha Tchang Sánchez, lletrada; i com a apel·lada, José Baixauli González, declarat en rebel·lia en primera instància, no va comparéixer en esta alçada.  
Hi és ponent José Francisco Lara Romero, qui expressa el parer del tribunal.  
Decidim  
1. Estimem el recurs interposat per Piedad Torres Heredia i José Raga Gomes, i l'interposat per Enrique Barthelemy Ciscar Ciscar.  
2. Revoquem la sentència impugnada, i en virtut d'això:  
a. Desestimem la demanda interposada per José Cruz Sevilla.  
b. Imposem a la part demandant el pagament de les costes produïdes en primera instància.  
3. No fem imposició expressa de les costes d'esta alçada.  
Quan pertoque, torneu al jutjat de procedència les actuacions originals, amb certificat d'esta resolució perquè s'execute i es complisca.  
Esta és la nostra sentència, que pronunciem, manem i firmem.  
No s'hi pot posar un recurs de cassació.  
I perquè es publique en el Diari Oficial de la Comunitat Valenciana, a fi de notificar a la part incompareguda, José Baixauli González.  
València, 13 de novembre de 2008.- La secretària: Eugenia Rosa Martín Landete.
Diari Oficial de la Generalitat Valenciana


Sumari del DOGV 5784, del 13-06-2008 (2008/6631)

Nomenament d'Alejandro Bagán Manzanet i María José Talamantes Patón com a agents de la policia local.
-----------------------------------------------------------------------------------------------------

### Dades del document

Número de DOGV
:   5784

Data del DOGV
:   13-06-2008

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2008/6631


Data del document
:   14-05-2008

Organisme emissor
:   Ajuntament de Xilxes

Tipus de document
:   Resolució

Descriptors 

:   * Xilxes
    * concurs administratiu
    * policia
    * administració local

Nomenament d'Alejandro Bagán Manzanet i María José Talamantes Patón com a agents de la policia local. [2008/6631]  
Resolució de 14 de maig de 2008, de l'Ajuntament de Xilxes (Castelló), per la qual es fa públic el nomenament de dos agents de la policia local.  
Conclòs el procés selectiu, s'ha efectuat el nomenament com a funcionaris de carrera, agents de la policia local, pertanyents a l'escala d'administració especial, subescala serveis especials (escala bàsica, categoria agent), d'Alejandro Bagán Manzanet, DNI núm. 13825678-P i de María José Talamantes Patón, DNI núm. 28908911-W, per Resolució de l'Alcaldia de data 14.05.2008.  
Cosa que es fa pública en compliment del que disposa el Decret 33/1999, de 9 de març, del Govern Valencià, pel qual s'aprova el Reglament de Selecció, Provisió de Llocs de Treball i Carrera Administrativa del Personal comprés en l'àmbit d'aplicació de la Llei de la Funció Pública Valenciana.  
Xilxes, 14 de maig de 2008.- L'alcalde: Vicente Lapuerta Serra.